**Prilog 7**

**KONTROLNA LISTA**

**ZA IDENTIFIKACIJU DRŽAVNIH POTPORA**

**Uputa za popunjavanje kontrolne liste:**

Radi se o državnoj potpori samo ako je odgovor na pitanja 1-6 potvrdan. Ako je odgovor na bilo koje od tih pitanja negativan, financiranje nije državna potpora, te se ne primjenjuju pravila o državnim potporama.

|  |  |
| --- | --- |
| Naziv poziva/kôd projekta (upisati primjenjivo) |  |
| Naziv korisnika (ako postoji) |  |
| Kontrolnu listu pripremio | *Ime, prezime* |

|  |  |  |  |  |
| --- | --- | --- | --- | --- |
| **Br.** | **Pitanje** | **Da** | **Ne** | **Primjedbe** |
|  | Da li mjera uključuje sredstva dodijeljena iz državnog proračuna, proračuna jedinice lokalne samouprave (grada ili općine) ili proračuna jedinice područne samouprave (županije), fondova i pravnih osoba u vlasništvu države? |  |  | *Odgovor na ovo pitanje je obično “da”. Pored izravnih proračunskih izdataka, državnom potporom se smatra i manji, odnosno neostvareni prihod države zbog neplaćenog poreza, doprinosa ili drugog nepodmirenog dugovanja odnosno neizvršene financijske obveze prema državi, prodaja zemljišta odnosno nekretnina ispod tržišne cijene i bez provedenog natječaja. Državni izvori uključuju bespovratna sredstva, porezne olakšice, zajmove, jamstva, usluge, pozajmljivanje osoblja itd., i druga sredstva odnosno sredstva javnih poduzeća odnosno trgovačkih društava u privremenom ili trajnom državnom vlasništvu ili čak i sredstva privatnih poduzetnika nad kojima država ima kontrolu ili ako predstavnici javne vlasti imaju odlučujuću ulogu u upravljanju tim sredstvima (u tom slučaju mjera se smatra „pripisivom“ državi). Npr. financiranje iz državne lutrije također se smatra analognim državnim izvorom ili razvojne, odnosno središnje banke. Također uključuje sredstva dodijeljena iz ESI fondova jer država ima izravnu kontrolu nad dodjelom tih sredstava krajnjim korisnicima.* |
|  | Da li mjera dovodi do prednosti na tržištu? |  |  | *Pravila o državnim potporama u prvom se redu bave učinkom na tržišno natjecanje i trgovinu, a ne oblikom mjere ili namjerom. Stoga je važno utvrditi učinak potpore na korisnika (tj. daje li mu prednost na tržištu). Prednost na tržištu se ostvaruje činjenicom da je korisnik potpore primio sredstva koja ne bi mogao ostvariti u svom redovnom poslovanju. Pored očitih državnih potpora kao što su subvencije, oslobađanje od plaćanja poreza, državna jamstva, postoje i ostale državne potpore koje su manje očite, a također osiguravaju ekonomsku prednost, a to su primjerice: kupnja/iznajmljivanje zemljišta u državnom vlasništvu poduzetniku po povoljnijoj cijeni od tržišne, prodaja zemljišta poduzetnika državi po cijeni većoj od tržišne, omogućavanje pristupa javnoj infrastrukturi bez plaćanja doprinosa za istu, dokapitalizacija poduzetnika od strane države putem takozvanog rizičnog kapitala pod povoljnijim uvjetima nego što bi to učinio privatni investitor.*  *Kada se potpora daje putem posredničkih tijela, važno je i utvrditi da li i ona dobivaju prednost ili se putem tih tijela prednost daje krajnjim korisnicima, dok oni isključivo posreduju u takvim aranžmanima i ne dodjeljuju im se potpora, već obavlja transfer – prijenos putem njih krajnjim korisnicima potpora. Prednost ne postoji ni u slučaju kada se država na tržištu ponaša kao svaki drugi subjekt u tržišnom gospodarstvu (mora biti ispunjen test subjekta u tržišnom gospodarstvu – MEO test) ili kada se radi o financiranju usluga od općeg gospodarskog interesa kod kojih su ispunjeni kriteriji iz presude u slučaju Altmark.* |
|  | Je li mjera selektivna, dajući prvenstvo određenim poduzećima (eng. *undertaking*) ? |  |  | *Mjere mogu biti 'selektivne' ili 'opće'. Stoga, ako se mjera odnosi samo na određenog poduzetnika,ili određenu skupinu poduzetnika, sektor ili geografsku regiju, pa je isti time doveden u povoljniji tržišni položaj u odnosu na konkurenciju iz drugih država članica Europske unije, mjera će se obično smatrati selektivnom. O selektivnosti se može raditi i kada postoji određeno diskrecijsko pravo odlučivanja prilikom dodjele potpore od strane davatelja potpore. Opće su mjere one koje se odnose na sva poduzeća u čitavom gospodarstvu države (npr. nacionalne porezne ili fiskalne mjere). Pravila o državnim potporama ne primjenjuju se na takve opće mjere. S obzirom da su sustavi potpora u određenoj regiji najčešće usmjereni na poduzeća smještena u toj regiji, oni su gotovo uvijek selektivni, te je odgovor na ovo pitanje gotovo uvijek 'da'.* |
|  | Utječe li mjera (odnosno, jeli bi mogla utjecati) na trgovinu među državama članicama? |  |  | *Komisija tumači ovo pitanje vrlo široko – dovoljno je da proizvod ili usluga budu predmet trgovine među državama članicama ili bi potencijalno mogao biti predmet trgovine između država članica, čak i ako sam korisnik potpore ne izvozi u EU. Potrebno je provjeriti ima li djelatnost koju obavlja korisnik potpore stvarni ili potencijalni učinak na trgovinu između RH i država članica EU, odnosno dolazi li do narušavanja tržišnog natjecanja. U skladu s tim, za većinu se aktivnosti, osobito kada se radi o robi/proizvodima smatra da se njima može trgovati, te je odgovor na ovo pitanje gotovo uvijek 'da'.Prema dosadašnjoj praksi Europske komisije smatra se da u sljedećim slučajevima određena mjerea ne utječe na trgovinu između država članica:*   * *Ako ne dovodi do povećanja potražnje ili interesa za ulaganjima na određenom geografski ograničenom prostoru, i* * *Ako se sredstva dodjeljuju korisnicima, osobito pružateljima usluga lokalnog značaja te se radi o marginalnom učinku takve potpore na tržište i potrošače iz drugih država članica (izgradnja bazena, uspinjača i žičara za domaće stanovništvo, izdavanje novina i časopisa na jeziku manjina ili narječju, izgradnji domova za starije osobe malog kapaciteta, muzeja i sl.)*   *Napomena: Ugovor o funkcioniranje EU (UFEU) navodi i vrste potpora koje su spojive s unutarnjim tržištem, koje se, dakle, na temelju samog UFEU, mogu slobodno dodjeljivati bez ikakvih posebnih postupaka za njihovu ocjenu i odobrenje. To su:*   * *potpore socijalnog karaktera koje se dodjeljuju pojedinim potrošačima ako se to čini bez diskriminacije u odnosu na podrijetlo predmetnih proizvoda, i* * *potpore za otklanjanje štete nastale zbog prirodnih nepogoda ili izvanrednih događaja.* |
|  | Utječe li mjera na narušavanje tržišnog natjecanja, odnosno ima li potencijal da naruši tržišno natjecanje? |  |  | *Ako potpora ima potencijal ojačati poziciju korisnika u odnosu na konkurente, tada ima potencijal narušiti trgovinu i tržišno natjecanje. Važno je da narušavanje tržišnog natjecanja ne mora biti veliko ili značajno, i da uključuje i male iznose potpore i tvrtke s malim tržišnim udjelom. Stoga većina intervencija imaju potencijal narušiti tržišno natjecanje, osim ranije navedenih intervencija koje zbog svog ograničenog opsega tj. lokalnog karaktera ne dovode do narušavanja tržišnog natjecanja između država članica EU.*  *Posljedično, polazeći od prakse Europske komisije za određene slučajeve postoji ograničena mogućnost da se zaključi da određena mjera ne narušava trgovinu među državama članicama (te stoga nije državna potpora) ako se može dokazati da je potpora ograničena na financiranje 'lokalnih aktivnosti' i da ne utječe na poduzetnike i potrošače iz drugih država članica. .*  *U slučaju nedoumica je li u konkretnom slučaju riječ o državnoj potpori/potpori male vrijednosti ili ne, može se (ne postoji obveza) zatražiti očitovanje od Ministarstva financija, a koje, sukladno članku 5. stavku 2. Zakona o državnim potporama (NN br. 47/14) pruža stručnu pomoć davateljima i korisnicima državnih potpora/potpora male vrijednosti radi ispravne primjene i razumijevanja propisa i pravila o državnim potporama i potporama male vrijednosti te pripreme prijedloga programa državnih potpora i potpora male vrijednosti i pojedinačnih državnih potpora i potpora male vrijednosti i akata koji predstavljaju pravnu osnovu za donošenje programa državnih potpora i potpora male vrijednosti.* |
|  | Sudjeluju li primatelji sredstava na tržištu roba i usluga obavljajući gospodarsku djelatnost? |  |  | *S aspekta propisa o državnim potporama svaki subjekt koji pruža/nudi proizvode i/ili usluge na tržištu obavlja gospodarsku djelalatnost i smatra se poduzetnikom u smislu članka 107. stavka 1. Ugovora o funkcioniranju EU (dalje: UFEU), odnosno primateljem/korisnikom državne potpore ako koristi državna/javna sresdstva ili sredstva koja su pripisiva državi. Pri tome irelevantan je pravni oblik primatelja, način na koji se financira ili da li je osnovan radi ostvarivanja dobiti. Udruga ili sportski klub također mogu biti primatelji potpora ukoliko obavljaju gospodarsku djelatnost (marketing, prodaju suvenira, posredovanje u trgovini, itd.). Klasifikacija subjekta kao poduzetnika – primatelja potpore ovisi od djelatnosti koju obavlja. Subjekt koji obavlja* gospodarsku *i ne-gospodarsku (javnu) djelatnost, smatra se poduzetnikom u smislu propisa o potporama samo kada obavlja gospodarsku djelatnosti. Ukoliko primatelji sredstava obavljaju usluge netržišnog/negospodarskog karaktera, odnosno usluge javnog i/ili socijalnog karaktera koje se temelje na načelima solidarnosti , takve usluge ne predstavljaju gospodarsku djelatnost u smislu članka 107. Stavka 1. Ugovora o funkcioniranju Europoske unije, odnosno članka 2. podstavka 1. Zakona o državnim potporama, pa sredstva koja se dodjeljuju tim subjektima ne predstavljaju državnu potporu.* |
|  | Ako je odgovor na sva gornja pitanja pozitivan, je li u prijedlogu programa državne potpore/potpore male vrijednosti ili pojedinačnoj državnoj potpori ili potpori male vrijednosti navedena pravna osnova za državnu potporu/potporu male vrijednosti? |  |  | *Indikativan popis relevantnih propisa primjenjivih na pitanja državnih potpora (navesti relevantnu pravnu osnovu PDP-a) :*  *Propisi Europske unije kojima se uređuju državne potpore:*  <http://ec.europa.eu/competition/state_aid/legislation/legislation.html>  Od novijih propisa Europske unije izdvajaju se:  - **Uredba Komisije (EU) br. 651/2014 оd 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora** (Službeni list Europske unije L 187, 26.6.2014.)  <http://eur-lex.europa.eu/legal-content/HR/TXT/PDF/?uri=OJ:L:2014:187:FULL&from=EN>  <https://eur-lex.europa.eu/legal-content/HR/TXT/PDF/?uri=CELEX:32017R1084&from=HR> (izmjena)  <https://eur-lex.europa.eu/legal-content/HR/TXT/PDF/?uri=CELEX:32020R0972&from=hr> (izmjena)  <https://eur-lex.europa.eu/legal-content/HR/TXT/PDF/?uri=CELEX:32021R1237&from=EN> (izmjena)  <https://eur-lex.europa.eu/legal-content/HR/TXT/PDF/?uri=CELEX:02014R0651-20210801&from=EN> (konsolidirani tekst Uredbe br. 651/2014 sa izmjenama iz Uredbi br. 1084/2017, 972/2020 i 1237/2021)  **- Uredba Komisije (EU) br. 1407/2013 od 18. prosinca 2013. o primjeni članaka 107. i 108. Ugovora u funkcioniranju Europske unije na de minimis potpore**(Službeni list Europske unije L 352, 24.12.2013.)  <http://eur-lex.europa.eu/legal-content/HR/TXT/PDF/?uri=OJ:L:2013:352:FULL&from=EN>  **- Smjernice o regionalnim potporama 2014.-2020. (**Službeni list Europske unije C 209, 23.7.2013.)  <http://eur-lex.europa.eu/LexUriServ/LexUriServ.do?uri=OJ:C:2013:209:0001:0045:EN:PDF>  (na engleskom jeziku)  **- Okvir  za državne potpore za istraživanje i razvoj i inovacije**(Službeni list Europske unije C 198, 27.6.2014.)  <http://eur-lex.europa.eu/legal-content/HR/TXT/PDF/?uri=OJ:C:2014:198:FULL&from=EN>  **- Smjernice za državne potpore za zaštitu okoliša i energiju za razdoblje 2014.-2020.** (Službeni list Europske unije C 200, 28.6.2014.)  <http://eur-lex.europa.eu/legal-content/HR/TXT/PDF/?uri=CELEX:52014XC0628(01)&from=EN>  **- Smjernice za primjenu pravila o državnim potporama na brzi razvoj širokopojasnih mreža** (Službeni list Europske unije C 25, 26.1.2013.)  <http://eur-lex.europa.eu/LexUriServ/LexUriServ.do?uri=OJ:C:2013:025:0001:0026:EN:PDF>  (na engleskom jeziku)  **- Smjernice o državnim potporama za promicanje rizičnih financijskih ulaganja** (Službeni list Europske unije C 19, 22.1.2014.)  <http://eur-lex.europa.eu/legal-content/HR/TXT/PDF/?uri=CELEX:52014XC0122(04)&from=EN>  **- Smjernice o državnim potporama zračnim lukama i zračnim prijevoznicima** (Službeni list Europske unije C 99, 4.4.2014.) <http://eur-lex.europa.eu/legal-content/HR/TXT/PDF/?uri=OJ:C:2014:099:FULL&from=EN>  **- Komunikacija Komisije o državnoj potpori za filmove i ostala audiovizualna djela** (Službeni list Europske unije C 332, 15.11.2013.)  <http://eur-lex.europa.eu/LexUriServ/LexUriServ.do?uri=OJ:C:2013:332:0001:0011:HR:PDF>  **- Priopćenje Komisije o primjeni pravila Europske unije o državnim potporama na naknadu za pružanje usluga od općeg gospodarskog interesa** (Službeni list Europske unije C 8, 11.1.2012.)  <http://eur-lex.europa.eu/legal-content/EN/TXT/PDF/?uri=CELEX:52012XC0111(02)&from=EN>  (na engleskom jeziku)  **- Odluka Komisije od 20. prosinca 2011. o primjeni članka 106. stavka 2. Ugovora o funkcioniranju Europske unije na državne potpore u obliku naknade za pružanje javnih usluga koje se dodjeljuju određenim poduzetnicima kojima je povjereno obavljanje usluga od općeg gospodarskog interesa** (Službeni list Europske unije L 7, 11.1.2012.)  <http://eur-lex.europa.eu/legal-content/HR/TXT/PDF/?uri=CELEX:32012D0021&from=EN>   **- Okvir Europske unije za državne potpore u obliku naknade za javne usluge** (Službeni list Europske unije C 8, 11.1.2012.)  <http://eur-lex.europa.eu/legal-content/EN/TXT/PDF/?uri=CELEX:52012XC0111(03)&from=EN>  (na engleskom jeziku)  **- Uredba Komisije (EU) br. 360/2012 od 25. travnja 2012. o primjeni članaka 107. i 108. Ugovora o funkcioniranju Europske unije na potpore de minimis koje se dodjeljuju poduzetnicima koji pružaju usluge od općeg gospodarskog interesa** (Službeni list Europske unije L 114, 26.4.2012.) <http://eur-lex.europa.eu/legal-content/HR/TXT/PDF/?uri=CELEX:32012R0360&from=EN>  **Smjernice o državnim potporama za sanaciju i restrukturiranje nefinancijskih poduzetnika u teškoćama** (Službeni list Europske unije C 249, 31.7.2014.) <http://eur-lex.europa.eu/legal-content/HR/TXT/PDF/?uri=CELEX:52014XC0731(01)&from=EN>  Propisi Republike Hrvatske kojima se uređuju državne potpore:   * Zakon o državnim potporama (Narodne novine, br. 47/14, br. 69/17) * <http://narodne-novine.nn.hr/clanci/sluzbeni/2014_04_47_873.html> * <https://narodne-novine.nn.hr/clanci/sluzbeni/full/2017_07_69_1609.html> * Pravilnik o dostavi prijedloga državnih potpora i podataka o državnim potporama (Narodne novine, br. 99/13)   <http://narodne-novine.nn.hr/clanci/sluzbeni/2013_07_99_2237.html> |
|  | Ako je odgovor na jedno ili nekoliko gornjih pitanja pod brojem 1.-6. pozitivan, je li u prijedlogu programa državne potpore/potpore male vrijednosti ili pojedinačnoj državnoj potpori ili potpori male vrijednosti navedena narav državne potpore (“potpora male vrijednosti – de minimis”, GBER (*Opća uredba o skupnim izuzećima), i tome slično)*, metode izračuna i odgovornosti za korisnike bespovratnih sredstava? |  |  |  |
|  | Ako je odgovor na jedno ili nekoliko gornjih pitanja pod brojem 1.-6. negativan, je li u prijedlogu programa državne potpore/potpore male vrijednosti ili pojedinačnoj državnoj potpori ili potpori male vrijednosti definirano da mjera dodjele bespovratnih sredstava ne predstavlja državnu potporu. |  |  |  |
|  | Ako je odgovor na jedno ili nekoliko gornjih pitanja pod brojem 1.-6. negativan, molimo navesti adekvatno obrazloženje za isto, odnosno obrazložiti iz kojeg razloga mjera ne predstavlja državnu potporu) |  |  | *Napomena: U slučaju nedoumica je li u konkretnom slučaju riječ o državnoj potpori/potpori male vrijednosti ili ne, može se (ne postoji obveza) zatražiti očitovanje od Ministarstva financija, a koje, sukladno članku 5. stavku 2. Zakona o državnim potporama (NN br. 47/14) pruža stručnu pomoć davateljima i korisnicima državnih potpora/potpora male vrijednosti radi ispravne primjene i razumijevanja propisa i pravila o državnim potporama i potpora male vrijednosti te pripreme prijedloga programa državnih potpora i potpora male vrijednosti i pojedinačnih državnih potpora i potpora male vrijednosti i akata koji predstavljaju pravnu osnovu za donošenje programa državnih potpora i potpora male vrijednosti.*  *Ako se za mjeru ocijeni da ista predstavlja državnu potporu, potrebno je izrađeni prijedlog programa/pojedinačne državne potpore dostaviti Ministarstvu financija na mišljenje iz članka 8. stavka 1. Zakona o državnim potporama (NN br. 47/14) (ako je riječ o državnim potporama za koje postoji obveza prijave Europskoj komisiji), ili članku 9. stavku 1. Zakona o državnim potporama (ako je riječ o državnim potporama izuzetim od obveze prijave Europskoj komisiji (npr. državne potpore koje se dodjeljuju u skladu sa Općom uredbom o skupnim izuzećima (GBER))*  *Ako se za mjeru ocijeni da predstavlja potporu male vrijednosti takva potpora mora biti usklađena sa važećom uredbom Europske unije kojom se uređuje način dodjele potpore male vrijednosti.* |

|  |  |
| --- | --- |
| **Primjedbe (ako ih ima)** |  |

Kontrolnu listu odobrio *................................................................................…………..……….*

*Ime, prezime, naziv odgovarajuće Službe, potpis i datum*

|  |  |
| --- | --- |
| **Primjedbe (ako ih ima)** |  |